Tama Lista Kandidatura, Membru Governu Husu Lisensa Espesial – STL Online\nTama Lista Kandidatura, Membru Governu Husu Lisensa Espesial\nDILI– Sekretariu de Estadu du Konsellu de Ministru Avelino Coelho hateten, membru governu neebe naran iha lista kandidatura hakarak ba kampania sira nee husu lisensa espesial para bele ba kampania, maibe ida neebe maka laiha lista ba kampania husu lisensa seim bensimentu.\nTo iha eleisaun KM lao normal nafatin, karik membru Governu sira neebe maka iha lista nee husu lisensa espesial para bele ba kampania, sira neebe maka laiha lista maka ba kampania bele husu lisensa seim bensimentu para bele ba kampania, dehan Avelino ba jornalista sira iha Palasiu Governu, Tersa (12/06/2017).\nXefi du Governu tuir Avelino katak, hateten ona kada Ministru ida ba ninia vise no Sekertariu Estadu hela para, depois Konsellu Ministru karik bele iha korum nafatin.\nKonsellu Ministru lao normal nafatin to 22 Juillu, hau tama iha lista partidu nian bele ba tuir kampania,” dehan Avelino.\nIha fatin hanesan Ministru Agrikultura e Peska Estanislau da Silva hateten ,” Hau ohin kolia tiha ona ba PM, hau sei hakerek karta ba PM, iha Kuarta, kinta, Sesta, Sabdu ho Domingu nee hau partisipa kampania , tanba Governu labele husik mamuk, maibe hau mos sei kordena ho Vise Minitsru ,” dehan Ministru Estanislau.\nEntretantu membru PN husi bankada CNRT Arao Noe hateten, Bainhira membru Governu ida kuandu atu tuir kampani tenke husu lisensa, atu nunee labele fo impaktu ba servisu neebe maka iha.\n“Karik ita nia Ministru sira atu partisipa iha kampania eleisaun Parlamentar nian, tenke husu lisensa atu nunee label fo impaktu ba servisu neebe maka iha,” dehan deputadu Arao. Carme Ximenes\nPrevious article Soe Foer Arbiru, Multa U$ 115.00\nNext article FRETILIN Lori Programa Hakbesik Povu Laos Osan